தத்தம் பொருளை உணர்த்தும் இடைச்சொற்கள் 298. பிறவாறு தத்தமக்குரிய பொருள்களை உணர்த்தி வருமென்ற இடைச்சொற்கள், ஏ, ஒ, உம் முதலியவைகளாம். 299. ஏகாரவிடைச் சொல், தேற்றமும், வினாவும், எண்ணும் பிரிநிலையும், எதிர்மறையும் இசைநிறையும், ஈற்றசையுமாகிய ஏழுபொருளையுந் தரும். தேற்றம் உண்டேகடவுள், இங்கே உண்டென்பதற்கு ஐயமில்லை என்னுந் தெளிவுப்பொருளைத் தருதலாற் றேற்றம். வினா நீயே கொண்டாய். இங்கே நீயா கொண்டாய் என்னும் பொருளைத் தருமிடத்து வினா